Tanel Talve

**Tanel Talve** (sündinud 13. augustil 1976) on Eesti ajakirjanik, ettevõtja ja poliitik, XIII Riigikogu liige. 

Tema peamised tegevusvaldkonnad on maaelu ja kogukonnaliikumise edendamine, kiire ja töökindla internetiühenduse valguskaabli viimine kõikide ettevõtete ja majapidamisteni Eestis, nutika ühistranspordi teenuse Vedas käivitamine maapiirkondades (Modern Mobility projektid VEDAS Saaremaa ja VEDAS Tartu). Ajaloolise Voose küla arendamiseks on ta loonud seminari- ja puhkekeskuse Voose Päikesekodu, mille eesmärk on elavdada kohalikku ettevõtluskeskkonda ning tuua rohkem tellimusi piirkonnas tegutsevatele teenusepakkujatele.

## Haridus
Ta on lõpetanud 1994. aastal Tallinna 62. Keskkooli (kus õppis tele- ja raadiožurnalistika kallakuga klassis, juhendajad Terje Soots ja Vahur Kersna) ning 2016. aastal Tartu Ülikooli Pärnu Kolledži hotelli- ja turismiettevõtluse erialal. 

## Töökäik
* 1994–2004 Eesti Raadio, algul "Päevakaja" reporter ja saatejuht, hiljem ka toimetaja ja "Vikerraadio" saatejuht, Raadio 2 hommikuprogrammi saatejuht ja majandusuudiste toimetaja
* 1997 – AS Meediamaa reklaamiosakonna juhataja
* 1998–1999 Tele2 Eesti online-marketingi osakonna juhataja
* 1999–2002 Hansapanga Eesti internetiturunduse osakonna juhataja (sel ajal toimus internetipanga Hanza.net väljatöötamine)
* 2002–2015 Winter Media Group juhatuse liige ja tegevjuht
* 2004–2019 Kanal 2 uudistesaate "Reporter" saatejuht (lisaks populaarteadusliku saate "Galileo" saatejuht, reisisaate "Motoreporter" produtsent, operaator, režissöör ja saatejuht)
* 2020 – nutika ühistranspordi väljatöötamise ning isejuhtivate busside kasutuselevõtmisega tegeleva ettevõtte Modern Mobility kaasasutaja.
* 2024. aasta seisuga töötab MTÜ-s Eesti Külaliikumine Kodukant (juhatuse liikmena)

Ta on juhtinud ka Delfi taskuhäälingusaateid "Ärilainel", "Lihtsalt rahast" ja "Arveldamata tund". 

## Poliitiline tegevus
Tanel Talve oli alates 13. oktoobrist 2015 kuni 25. märtsini 2024 Sotsiaaldemokraatliku erakonna liige.

* 2013. aastal kandideeris ta valimisliidu Anija Ühendus esindajana kohaliku omavalitsuse valimistel Anija vallas ja sai 125 häält. 2013.–2015. aastal oli ta Anija vallavolikogu liige, algatas Kõrvemaa turismipiirkonna arengukava koostamise.
* 2014. aasta Euroopa Parlamendi valimistel kandideeris ta üksikkandidaadina ja kogus 10 074 häält, kuid ei osutunud valituks (ehkki häälte arvult oli ta üksikkandidaadina teine (Indrek Tarandi järel ja Silver Meikari ees).
* 2015. aasta Riigikogu valimistel kandideeris ta valimisringkonnas nr 9, sai 2294 häält ning osutus valituks ringkonnamandaadiga. Peamised töötulemused parlamendis 2015–2019: Riigikogu otsuse "Riigireformi ja hea halduse põhialused" vastuvõtmine, kiiret ja töökindlat internetti võimaldava valguskaabli viimine 40 000 aadressini Eesti Enefit Connecti konkursi võitmise ja ühistranspordi reformi käivitamise kaudu.
* 2017. aastal kandideeris ta Sotsiaaldemokraatliku erakonna liikmena kohaliku omavalitsuse valimistel Tallinna linnas, sai 95 häält ega osutunud valituks.
* 2019. aasta Riigikogu valimistel kandideeris ta Sotsiaaldemokraatliku erakonna liikmena, sai 156 häält ega osutunud valituks.
* 2024. aasta Euroopa Parlamendi valimistel kandideeris ta parteitu üksikkandidaadina, sai 1182 häält ega osutunud valituks.

## Ühiskondlik tegevus
* Alates 2005 – MTÜ Voose Külaselts juhatuse liige
* Alates 2010 – MTÜ Voose Kõrts juhatuse liige
* Alates 2022 – Eesti Külaliikumise Kodukant juhatuse liige

## Harrastused
Tema hobi on mootorrattad ja motomatkamine. 2008. aastast on ta Kuningas Arthuri Fondi loodud Kultuurse Motobande liige. 

Ta mängib trumme lastelaule rokivõtmes esitavas ansamblis Ajaratas Halastamatult Veereb Ei Teda Peatada Saa, Eriti.

## Viited

## Välislingid
* Erasektori algatusel käima lükatud nõudluspõhine vedu ootab rahastust, et edulugu saaks jätkata Transpordiamet, digiajakiri Teejuht, 2022
* Tanel Talve: innovatsioon tuleb esmajärjekorras kasutusele võtta just maapiirkondades! Personaliuudised.ee, 6. detsember 2022
* Modern Mobility nutika ühistranspordi tarkvaraplatvorm VEDAS
* Tanel Talve - ühistransport korda ka maapiirkondades - Nõudluspõhise ühistranspordi tarkvara VEDAS

* Isejuhtivad bussid Ülemiste City, Tallinn
* Saatejuht Tanel Talve kandideerib sotside ridades riigikokku Postimees, 2014
* Anija volikogu liige Tanel Talve soovib hakata looma uut Eestit Sõnumitooja, 201